# PLEC DE PRESCRIPCIONS TÈCNIQUES QUE REGULEN EL CONTRACTE DE SUBMINISTRAMENT DE VEHICLE (CAMIÓ) DE MENYS DE 3500 KG AMB PLATAFORMA ELEVADORA MÒBIL (PEMP) EN LA MODALITAT D’ARRENDAMENT

# PLEC DE PRESCRIPCIONS TÈCNIQUES QUE REGULEN EL CONTRACTE DE SUBMINISTRAMENT DE VEHICLE (CAMIÓ) DE MENYS DE 3500 KG AMB PLATAFORMA ELEVADORA MÒBIL (PEMP) EN LA MODALITAT D’ARRENDAMENT

# OBJECTE DEL CONTRACTE

# El contracte objecte el subministrament de vehicle (camió) de menys de 3500 kg amb plataforma elevadora mòbil (PEMP) en la modalitat d’arrendament, nou o semi nou.

# D’acord amb la taula d’amortització simplificada publicada per l’Agència Tributària, els elements de transport tenen un període màxim d’amortització de 14 anys amb un coeficient lineal màxim del 16%. En conseqüència s’acceptaran les ofertes de vehicles semi nous, amb un màxim d’antiguitat de 8 anys.

# NOMENCLATURA VOCABULARI COMÚ DE CONTRACTES (CPV)

La codificació corresponent a la nomenclatura vocabulari comú de contractes (CPV) de la Comissió Europea és:

* 34142100-5 Camions amb plataforma elevadora.

# ASPECTES GENERALS DE LES PRESCRIPCIONS TÈCNIQUES D’ARRENDAMENT SENSE OPCIÓ DE COMPRA

Els vehicles s’arrendaran amb aquelles configuracions de carrosseria, motor, transmissió, direcció i equipaments que es determinen en aquest plec.

Tots els vehicles hauran de disposar de la següent documentació, en regla:

‐ Còpia compulsada de l’impost de matriculació pagat per l’empresa adjudicatària (els vehicles han d’estar matriculats a nom seu).

‐ Original o còpia compulsada del permís de circulació i rebut actualitzat de pagament de la taxa corresponent

‐ Original o còpia compulsada de la Targeta d’Inspecció Tècnica actualitzada i, si s’escau, rebut actualitzat del pagament de la ITV (a partir del moment que aquesta sigui obligatòria passar-la)

‐ Original o còpia compulsada dels certificats d’homologació i/o documents tècnics dels elements o conjunts que ho requereixin, si s’escau.

* Llibre o manual d’instruccions i funcionament del vehicle i dels seus equipaments de sèrie

L’empresa adjudicatària proporcionarà la documentació indicada o l’equivalent que correspongui en relació amb la finalitat de l’element. Per exemple, si algun element d’aquesta documentació ja només és vàlid en format electrònic, l’empresa adjudicatària el proporcionarà en aquest suport.

En cas de pèrdua de la documentació d’algun vehicle, l’empresa adjudicatària haurà de facilitar, en el menor temps possible, una còpia compulsada a l’Ajuntament de Deltebre sense cost.

# CONTINGUT DE L’ARRENDAMENT

El preu de l'arrendament ha d'incloure:

# Manteniment integral del vehicle i la reparació d’avaries:

Es farà en els tallers homologats dels concessionaris del fabricant o en aquells que el fabricant autoritzi per mantenir la garantia del vehicle amb els corresponents segells del llibre de manteniment: revisions periòdiques, substitució de peces per desgast d'ús, manteniment preventiu, reparació d’aquells desperfectes de l’interior del vehicle originats pel desgast resultant de la utilització ordinària del bé, dins d’un ús adequat.

La reparació de totes les avaries, sense excepció, inclourà aquelles derivades de l’ús habitual del vehicle, les originades com a conseqüència d’accidents de circulació, fets malintencionats de tercers, trencament de vidres, sostracció de peces que constitueixin parts fixes del vehicle o per la temptativa de sostracció il·legítima del vehicle o de les seves peces.

Els vehicles, es cas d’avaria, s’hauran d’arreglar amb el temps mínim indispensable i en el cas que l’avaria superi una setmana l’adjudicatària, proporcionarà un vehicle de substitució amb les mateixes característiques tècniques o prestacions.

# Reparació i/o substitució dels pneumàtics (incloses les punxades i/o rebentades):

Es farà en els tallers homologats dels concessionaris del fabricant o en tallers especialistes. Els canvis de pneumàtics seran de primeres marques similars a les d’origen i amb les mateixes característiques tècniques homologades per la fitxa tècnica del vehicle.

# Assegurança a tot risc, sense franquícia:

La prenedora de l’assegurança serà l’empresa adjudicatària i s’establirà, en qualsevol cas, que l’Ajuntament de Deltebre en serà l’assegurada i la beneficiària.

L’assegurança tindrà la següent cobertura:

‐ Assegurança Obligatòria que s’escaigui

D'acord amb la normativa vigent, de manera que es cobrirà fins a la quantia establerta com a obligatòria per tots els conceptes, tant del conductor com de l’assegurat pels danys corporals i materials causats amb motiu de circulació del vehicle.

‐ Responsabilitat civil de subscripció voluntària

Fins als límits màxims oferts pel mercat assegurador. Es garantirà quan s’ultrapassi la cobertura de la responsabilitat civil de subscripció obligatòria fixada en cada moment per les disposicions legals. Correrà a càrrec de l’assegurador l’abonament als perjudicats o als seus drets havents de les indemnitzacions a les quals donessin lloc la responsabilitat civil de l’assegurat o del conductor. Tanmateix es garanteix en tant la prestació de fiances en concepte de responsabilitat civil i penal i el pagament íntegre de totes les despeses judicials que, sense constituir sanció penal, li foren imposades en les causes civil i penal.

L’assegurador garanteix, en nom del prenedor de l’assegurança, les reclamacions amistoses o judicials davant de tercers responsables, dels danys o perjudicis causats a l’assegurat per l’esmentat tercer amb motiu de la circulació del vehicle a motor.

‐ Garantia personal del conductor

Amb les garanties habituals del mercat assegurador per lesions corporals o la mort del conductor del vehicle assegurat.

‐ Garantia dels ocupants

Amb les garanties habituals del mercat assegurador per lesions corporals o la mort dels ocupants del vehicle assegurat.

‐ Protecció jurídica

Defensa, reclamació de danys i fiances, amb les garanties màximes del mercat assegurador. La defensa judicial resta inclosa per al personal de l’ajuntament de Deltebre.

El personal de l’Ajuntament podrà acceptar la seva defensa per persones advocades de l’asseguradora o bé triar-ne una de pròpia, amb un límit de 10.000 €.

‐ Danys en el propi vehicle, a tot risc, sense franquícia

Inclosos vidres, robatori, incendi i pèrdua total del vehicle. Es garantirà la cobertura de danys que pugui patir el vehicle assegurat com a conseqüència d’un accident, així com els danys que pugui tenir en repòs o en curs de transport, amb la inclusió a títol enunciatiu i no limitatiu els danys deguts a la reparació o reposició de les parts danyades accidentalment en el vehicle assegurat, tant en circulació com en repòs o durant el transport, com a resultat de:

* + Xoc amb altres vehicles o amb qualsevol altre objecte mòbil o immòbil, persona o animal.
	+ Bolcada o caiguda del vehicle
	+ Enfonsament de terrenys, ponts i carreteres
	+ Falta o fet malintencionat de tercers
	+ Accidents produïts per vici de material, defecte de construcció o mala conservació
	+ Danys a pneumàtics o càmeres (sempre que es produeixin altres danys materials)
	+ Incendi, explosió
	+ Caiguda d’un llamp
	+ Furt, intent de robatori, robatori total del vehicle i accessoris propis del vehicle
	+ Trencament de vidres
	+ Despeses indispensables que ocasionin l’extracció i transport del vehicle sinistrat al taller que indiqui l’assegurat
	+ Danys per calamarsa
	+ Danys per aiguat o inundació
	+ Actes de caràcter político-social
	+ Pèrdua total derivada de xoc, bolcada, incendi, explosió o caiguda de llamp
	+ Despeses d’actuació de bombers per a l’extinció de l’incendi del vehicle
	+ Despeses de salvament

‐ Assistència en carretera 24 hores des de quilòmetre 0

Amb les garanties habituals del mercat assegurador. Inclourà, com a mínim, les cobertures següents:

* + Reparació in situ de totes les intervencions d’assistència realitzades que ho permetin
	+ Remolc del vehicle fins al taller corresponent
	+ Salvament i despeses de custòdia del vehicle
	+ Repatriació del vehicle (segons les condicions)
	+ Retirada del vehicle avariat de les pistes forestals, camins agrícoles o altres de caràcter anàleg.

Inclourà també, les cobertures següents sobre els ocupants:

* + Repatriació o transport dels/de les ocupants
	+ Repatriació o transport dels/de les ferits/des
	+ Assistència sanitària a l’estranger

Quant a l’àmbit temporal, es cobriran, de conformitat amb la pòlissa de l’assegurança del vehicle, els danys ocorreguts durant la seva vigència, així com les reclamacions presentades per tercers, tant durant la vigència de la pòlissa d’assegurança del vehicle, com després del seu venciment.

L’assegurança dels vehicles tindrà efecte i cobertura dins el següent límit geogràfic:

‐ Espanya

En el cas de pèrdua total del vehicle per danys, incendi o robatori (inclosos impostos, matriculació i accessoris), la indemnització del vehicle correspondrà al valor de nou. En el supòsit de variació del valor de nou del vehicle, la suma assegurada s’entendrà automàticament adaptada a l’esmentada variació.

Els accessoris propis i no propis del model s’entendran automàticament inclosos, encara que no en consti el detall.

Els riscos coberts per les pòlisses contractades no tindran limitació de circulació dels vehicles, ha de complir la cobertura dels riscos fora de la via pública, entre d’altres pistes forestals, camins agrícoles o altres de caràcter anàleg.

‐ Assegurança en els vehicles de substitució

Quan s’hagi de subministrar un vehicle de substitució, aquest s’entregarà amb la seva corresponent assegurança amb la mateixa cobertura que la del vehicle substituït.

# L’empresa adjudicatària estarà obligada:

‐ A matricular, al seu nom, tots el vehicles que subministri, fet que garantirà amb la presentació de les corresponents còpies compulsades del pagament de l’impost de matriculació. En els vehicles als quals els siguin aplicables les exempcions i beneficis fiscals que, a tots els efectes, disposi la legislació vigent, es reflectirà també aquesta reducció en els preus oferts.

‐ A lliurar el vehicle en condicions òptimes per al seu ús al lloc indicat per l’ajuntament

‐ A acceptar la inspecció i la realització de proves sobre el producte que es considerin oportunes.

‐ A realitzar tot el sistema de gestió de flota en suport informàtic.

Reportarà un informe amb els indicadors de qualitat de servei per vehicle via Internet (aplicació mòbil, correu electrònic). Els indicadors principals són:

‐ Bastidor, quilometratge, combustible, estat dels neumàtics i properes revisions periòdiques del vehicle.

‐ Dia d’entrada i sortida del vehicle a taller.

‐ Data d’aprovació de la valoració de la intervenció en taller.

‐ Tramitació dels parts d’accident, si s’escau.

‐ Gestió amb companyies d’assegurances, si s’escau.

‐ Tipus de reparació.

‐ Temps destinat a cada reparació.

‐ Altres indicadors que es poden proposar pel control i gestió de flota.

Aquest enviament es durà a terme almenys amb caràcter semestral. La manca de compliment d’aquest punt podrà comportar l’aplicació de les penalitats indicades a dit efecte al PCAP.

# MANTENIMENT I REPARACIÓ DELS VEHICLES

Els treballs de manteniment, reparació i substitució de peces es faran d'acord amb les instruccions del fabricant del vehicle i hauran de realitzar-se en els serveis oficials de la marca del vehicle o en tallers que el fabricant autoritzi per mantenir la garantia del vehicle, d’acord amb el termini i el quilometratge estipulat pel vehicle o pel llibre de manteniment del vehicle, el qual s’haurà de segellar segons correspongui.

En relació amb les operacions de pre ITV i d’ITV, es faran d’acord amb la normativa vigent i aniran a càrrec de l’empresa arrendatària, la qual haurà de coordinar amb la persona responsable de l’ajuntament la fixació de la data de la seva realització. Malgrat que el cost l’assumirà l’empresa adjudicatària.

Cada vegada que un vehicle vagi al taller, s’haurà d’aportar a la persona responsable del seguiment de l’execució del contracte de Deltebre i per al vehicle en concret, un albarà de les actuacions realitzades de manteniment i/o reparació. Si el vehicle passa una ITV, aleshores s’aportarà còpia actualitzada i compulsada de la documentació i de l’informe preceptiu de la ITV que mostra si hi ha defectes.

Tant els treballs de manteniment, reparació i substitució de peces, com les operacions de pre ITV i d’ITV es faran en tallers autoritzats dintre de l’àmbit territorial de Catalunya i, sempre que sigui possible, en el taller autoritzat més proper al lloc d’aparcament del vehicle.

El manteniment preventiu, que inclou la mà d’obra i les peces de recanvi, es farà quan ho indiqui el fabricant segons el llibre de manteniment, segons el sistema d’indicadors del vehicle, o cada 30.000 quilòmetres, sempre que s’utilitzi oli que permeti aquesta periodicitat. S’utilitzaran els materials originals dels fabricants dels vehicles i dels accessoris, els quals aniran a càrrec de l’empresa adjudicatària.

En el cas que els vehicles necessitin, per motius tècnics, canvis de consumibles abans del quilometratge establert pel fabricant, l’empresa adjudicatària assumirà el cost d’aquests materials consumibles en concepte de manteniment.

L’empresa contractista s’haurà de fer càrrec del manteniment de la tapisseria de tots els vehicles en el cas de desgast.

La reparació de totes les avaries, amb la mà d’obra i les peces de recanvi incloses, es durà a terme amb materials originals de les cases fabricants dels vehicles i dels accessoris, i aniran a càrrec de l’empresa adjudicatària.

Pel que fa a la instal·lació de l’equipament complementari, es farà d’acord amb les instruccions de la casa fabricant d’aquests i sempre en tallers oficials de la marca del vehicle seleccionat o en tallers autoritzats.

Sempre que sigui possible, en els casos del trasllat del vehicle al taller autoritzat per a practicar-li treballs de manteniment, reparació o substitució de peces, operacions de pre ITV i d’ITV, o qualsevol altre treball o tràmit que impliqui la immobilització temporal del vehicle de més de 48 hores en els diferents tallers o estacions autoritzades, l’empresa adjudicatària restarà obligada a proporcionar un vehicle de substitució. En qualsevol cas, el vehicle de substitució haurà de ser equivalent en característiques i prestacions al vehicle immobilitzat i disposar de tota la documentació per circular, d’acord amb la legislació vigent i una assegurança amb les mateixes cobertures que la del vehicle substituït.

Excepte pacte en contra, l’empresa contractista recollirà el vehicle de substitució en el moment i en el mateix lloc en què retorni el vehicle substituït.

No obstant el que s’ha exposat en el paràgraf anterior, en aquells casos en què no sigui possible practicar la substitució amb un vehicle de les mateixes característiques que les del vehicle substituït, es podrà acordar, alternativament, la substitució amb un altre vehicle de característiques similars.

Excepte en aquells casos en què no sigui possible traslladar el vehicle al taller autoritzat, en cas que el vehicle de substitució no es pogués proporcionar en el moment en què s’inicia la immobilització del vehicle afectat, l’empresa contractista es farà càrrec de totes les despeses de desplaçament originades mentre no es faciliti el vehicle de substitució o finalitzi la causa que va originar l’avaria i la consegüent immobilització del vehicle. En aquests casos, la incidència s’haurà de resoldre com a molt tard el següent dia laborable en què aquesta s’hagi produït i amb la major diligència possible, excepte en aquells casos en que això no fos possible per raons logístiques derivades de la imprevisió de la incidència, supòsit en què la incidència haurà de ser resolta en el termini màxim de 48 h des que aquesta es comunica.

# QUILOMETRATGE

S’estableix un quilometratge anual de:

10.000 Km per vehicle i any

Una vegada finalitzada la vigència del contracte, es contrastaran els quilòmetres recorreguts per cada vehicle amb els que figurin en el contracte d'arrendament.

Aquesta operació es farà només una vegada, al final del període de vigència de l’arrendament. Es compararà el número de km recorreguts en total, amb la previsió de quilometratge a dalt indicada per al vehicle en qüestió per un any, multiplicat pel temps en el qual hagi tingut lloc l’arrendament. Aquest temps estarà expressat en anys, amb la possibilitat que aquesta xifra no sigui entera.

L'excés de quilòmetres recorreguts l'abonarà ajuntament segons el cost per quilòmetre addicional per un preu de 0.10€/quilòmetre més IVA.

# PÈRDUA TOTAL DEL VEHICLE

En el supòsit de pèrdua total del vehicle per sinistre o qualsevol altre motiu, l’empresa adjudicatària el reemplaçarà per un altre vehicle de les mateixes característiques del sinistrat, en base als següents paràmetres:

# Sinistre en els 12 primers mesos de vigència del contracte

L’empresa adjudicatària haurà de substituir el vehicle sinistrat per un altre, sota les mateixes condicions contractuals establertes per al vehicle sinistrat, inclosa la mateixa quota mensual, amb la finalització del període de vigència d’aquest arrendament en la mateixa data en què finalitzava el del vehicle sinistrat.

A fi de garantir la disponibilitat immediata d’un vehicle en aquest supòsit, se’n lliurarà un de substitució de les mateixes característiques que el vehicle sinistrat, fins a poder comptar amb el bescanvi definitiu, en un termini màxim de 48 hores.

# Sinistre entre els 13 i els 48 primers mesos de vigència de l’arrendament

L’empresa adjudicatària haurà de substituir el vehicle sinistrat per un altre, sota les mateixes condicions contractuals establertes per al vehicle sinistrat (inclou mateixa quota mensual), i durant un termini màxim de 12 mesos, a fi de poder incloure els vehicles sinistrats dins una nova licitació.

A fi de garantir la disponibilitat immediata d’un vehicle en aquest supòsit, se’n lliurarà un de substitució de les mateixes característiques que el vehicle sinistrat en un termini màxim de 48 hores.

# DEVOLUCIÓ DEL VEHICLE A LA FINALITZACIÓ DEL CONTRACTE D’ARRENDAMENT

A la finalització del contracte, els vehicles es retornaran en el mateix lloc on els va lliurar l’empresa adjudicatària.

L’estat del vehicle ha de correspondre al desgast produït per un ús normal. En cas que, amb posterioritat al lliurament del vehicle, s’hagin incorporat accessoris o equipaments, o s’hagi efectuat alguna altra modificació sobre el vehicle que no hagi estat acordada prèviament en el contracte, s’haurà de retirar i deixar el vehicle en les mateixes condicions en què es va lliurar, amb càrrec a l’ajuntament del cost que aquesta reparació pugui ocasionar.

L’empresa adjudicatària haurà de recollir els vehicles en el termini màxim de 30 dies des del dia següent al del venciment del contracte d’arrendament. A partir d’aquell dia, els desperfectes que es puguin ocasionar al vehicle són d’exclusiva responsabilitat de l’empresa adjudicatària.

En el moment de retornar el vehicle a l’empresa adjudicatària, per haver finalitzat el període contractual o per sinistre total d’aquest, hi haurà un termini màxim de 10 dies addicionals, sense càrrec de lloguer per a l’ajuntament de Deltebre, per tal retirar els materials complementaris d’equipament del vehicle i acondicionar-lo de nou adientment, si escau, de manera que el vehicle quedi en condicions similars a les del lliurament inicial, tenint en compte el desgast normal del vehicle i els seus accessoris.

# TERMINI I LLOC DE LLIURAMENT DELS VEHICLES

Els vehicles es lliuraran el dia 1 d’abril o el dia indicat en el document d’adjudicació a la plaça vint de maig, núm. 1 de Deltebre, Tarragona.

# CONFIGURACIONS TÈCNIQUES DELS VEHICLES

# VEHICLE (CAMIONET) DE MENYS DE 3500 KG AMB PLATAFORMA ELEVADORA MÒBIL (PEMP) Pes màxim, 3500 KG.

Potència, CV mínim 130 CV

Tipus de combustible dièsel

Normativa emissions mínim Euro VI OBD-D

Sistema d’abatiment de gasos d’escapament amb catalitzador SCR amb AdBlue Sistema de diagnosi a bord sí, mínim OBDII

Caixa de canvis, mínim 5 velocitats endavant i 1 enrere

Estructura:

Distància entre eixos, mm entre 2500 i 2900

Amplada, mm màxim 2100

Places, mínim 2

Seguretat:

ABS sí

Distribució electrònica de frenada sí

Sistema d'assistència a la frenada sí

Sistema de control de tracció sí

Sistema de control d'estabilitat sí

Avisador acústic marxa enrere sí

Equipament bàsic:

* Els vehicles es subministraran amb dues còpies de claus de contacte amb comandament a distància
* Capçals en els seients
* Guantera.
* Catifes de goma
* Alçavidres elèctrics davanters
* Tancament centralitzat
* Aire condicionat i calefacció
* Equip de música amb ràdio
* Guia plastificada amb extracte de les instruccions bàsiques del vehicle.

Pel que fa a altres equipaments així com a recanvis i eines, el vehicle s’han de lliurar amb:

* Un joc de triangles homologats, segons la D.G.T.
* Un joc de cadenes per la neu de muntatge ràpid
* Dues armilles reflectants
* Extintor amb suport, instal·lat

Legalitzacions i obligacions legals a l’entrega del vehicle:

En el cas del que el vehicle requereixi a l’entrega, pel seu ús, revisions o inspeccions tècniques aquestes (gestió i pagament de les despeses) seran a càrrec de l’empresa adjudicatària, lliurant-lo a punt d’ús a l’ens local contractant.

* Inclou vehicle, equipaments i accessoris incorporats sobre el vehicle per a realitzar la seva funció.
* Matriculació (gestió i pagament de les despeses) seran a càrrec de l’empresa adjudicatària, si s’escau.
* Garantia contra defectes de fabricació mínim 1 any

Entrega i posta en marxa:

* A càrrec de l’empresa adjudicatària, en el lloc que determini l’ens local, dintre del seu municipi o

demarcació.

* Retolat a les portes laterals de l’escut, nom de l’ajuntament o servei municipal.

PEMP:

Alçada de treball, m. Mínim 15

Abast horitzontal amb una persona, m. Entre 7 i 12 Abast horitzontal amb dues persones (ò 200 kg), m. Entre 5 i 8 Ploma telescòpica de tres seccions fabricada en acer. Un tram

Fix i dos telescòpics sincronitzada Sí Cistella per a dues persones ó 200 kg,

amb salvamans i anclatge pel cinturó de seguretat Sí

Cistella amb anivellament automàtic Sí

Gir de la cistella, en graus mínim 45+45 graus

Càrrega màxima de la cistella, kg mínim 200 Quatre peus estabilitzadors amb comandament independent,

Accionats per cilindres hidràulics Sí Sistema de seguretat per garantir que no pot pujar la cistella si

no hi ha els peus estabilitzadors activats Sí Sistema de seguretat per garantir que la ploma quedi totalment

immòbil en cas de trencament d’alguna conducció Sí Comandament i bomba d’emergència per la baixada de la cistella, en cas de trencament de la bomba principal o conduccions Sí Comandaments hidràulics a la cistella i la base de la màquina Sí Accionament de la cistella mitjançant presa de força amb Possibilitat de connexió i desconnexió Sí Arrencada i parada del motor del camió des de la cistella Sí Endoll per treball de 220V a la cistella i la base de la màquina Sí Ancoratges pel cinturó de seguretat Sí

Condicions de l’arrendament:

L’arrendament amb o sense opció de compra, haurà de complir, com a mínim, amb els següents requeriments:

Arrendament:

* Arrendament: 48 mesos
* Quilòmetres anuals: 10.000
* S’establirà un preu de quilòmetre per defecte, en el cas de que no s’arribi als quilòmetres anuals.
* S’establirà un preu de quilòmetre per excés, en el cas de que es sobrepassin els quilòmetres

anuals.

Assegurança:

* Assegurança a tot risc amb franquícia màxima de 600 € (**Aportarà extracte de l’assegurança en el**

# sobre B)

Manteniment:

* L’empresa adjudicatària presentarà un compromís de manteniment anual i revisió de la màquina/vehicle complet (la pròpia màquina/vehicle, implements, accessoris) sent la responsable directe de la gestió de les incidències i serà l’interlocutor únic amb l’ens local. Es realitzarà el manteniment preventiu segons el manual d’instruccions del fabricant. (**Aportarà document del fabricant en el sobre B**). Temps màxim de manteniment serà de 3 dies feiners després de l’avís de l’ens local i d’acord amb el taller de referència.
* Anualment s’emetrà un informe sobre l’estat de la màquina/vehicle i els seus implements i/o

accessoris, sense cost.

Deltebre, 5 de febrer de 2024

El tècnic Municipal de l’Ajuntament de Deltebre

Joaquin Curto Serrano